‘Little Mermaid’ plons op verhoog in vakansie | Netwerk24
SKOKFOTO: Ma bind gestremde kind glo aan stoel vas
’n Twaalfjarige gestremde meisie van Bela-Bela in Limpopo is glo deur haar ma met ’n tou aan ’n stoel vasgebind.
Man met vervalste geld betrap
’n Man verskyn binnekort in die hof in Botshabelo buite Bloemfontein nadat hy met meer as R100 000 se vervalste geldnote in sy huis betrap is.
McIlroy beleef nagmerrie op Ope se eerste putjie
Rory McIlroy se Britse Ope kon nie op ’n slegter noot begin het nie.
Oud-Fidjiaan maak Wallaby-debuut
Isi Naisarani is die enigste toetsgroentjie in ’n sterk Wallaby-span, wat Donderdag aangekondig is.
Maria Ramos ‘moes Prasa, Transnet nie geskei het’
Die vakbond Untu sê Maria Ramos, ’n vorige hoof van Transnet, moes Prasa nooit ’n afsonderlike onderneming gemaak het nie.
Moyo-hofsaak: ‘Old Mutual-direksie moet dalk bedank’
As Old Mutual se direksie nie kans sien om ’n “onskuldige man” weer aan te stel nie omdat dit “ongemaklik” sal wees, moet hulle óf “grootword” óf die maatskappy moet ’n nuwe, tussentydse direksie kry.
Ouers mag nie geld leen met kindertoelae
’n Kinder- of pleegsorgtoelae mag nié gebruik word as bewys van inkomste wanneer mense aansoek doen om enige vorm van krediet nie.
Clegg, die (wit) jeug en die Nasionale Party
By ’n konsert van Johnny Clegg in 1990 het hy besef die destydse regering sal die wit jeug verloor as hy nie polities vinnig en deurslaggewend optree nie, skryf Leon Wessels in dié uittreksel uit Die einde van ’n era.
‘Nou moet ons Johnny se droom verwesenlik’
Sy lig het van die begin tot die einde helder geskyn en hy het bly glo in verdraagsaamheid, geregtigheid en liefde as die sleutels tot ’n beter Suid-Afrika. Nou leef Johnny Clegg se boodskap en musiek in ons harte voort.
3 pryswenners se ‘groooot’ installasie gereed vir Absa-galery
Wanneer drie wenners van die gesogte Absa L’Atelier-kunskompetisie koppe bymekaarsit, kan jy jou gereedmaak vir die ongewone, in hierdie geval ’n uitstalling op “groooooot skaal”.
Erik Holm kan met aangepaste kitaar ná 12 j. weer speel
Die akteur Erik Holm tree Donderdag in Pretoria op met ’n kitaar wat vir hom as kwadrupleeg gebou is.
Deur Christiaan Boonzaier 16 Junie 2019 16:00
Alexis Petersen vertolk die hoofrol in The Little Mermaid. Foto: Verskaf
Die vervaardigers van The Little Mermaid wil ’n gedeelte van die opbrengs afstaan aan die Santa Shoebox-projek, wat hom beywer om vanjaar sy miljoenste Santa-skoenboks aan ’n minder bevoorregte kind te skenk sedert sy ontstaan in 2006.
Die musiekspel is die soveelste produksie deur die vervaardiger en regisseur Fred Abrahamse en die komponis, kostuumontwerper en akteur Marcel Meyer, wat in die verlede ook onder meer Peter Pan, Robin Hood en Snow White and the Seven Dwarfs saam aangepak het. Dié keer het hulle hulle tot ’n musikale avontuur in die diepsee gewend.
“Die klein meermin is ’n ongelooflik gewilde storie,” sê Fred. “Ons soek altyd stories wat deur die bank gewild is – vir jonk en oud, seuns en meisies.”
Fred sê hy en Marcel het ’n voorliefde vir klassieke teater; daarom het hulle die storie van Die klein meerminnetjie deur die Deen Hans Christian Andersen verkies bo dié van die 1989 Disney-rolprent The Little Mermaid, wat van die oorspronklike storie afwyk.
Die rolverdeling sluit in agt akteurs, wat benewens hul rolle ook agter die skerms vir toneelpoppe moet lewe gee.
“Gehore moenie vir Ariel en ’n pratende krap verwag nie,” sê Fred, “maar die res van die storie is meestal dieselfde: ’n Meermin wat by ’n seeheks aanklop en haar stem vir bene verruil sodat sy en haar prins bo die water herenig kan word.”
Die rolverdeling sluit in agt akteurs, wat benewens hul rolle ook agter die skerms vir toneelpoppe moet lewe gee. Alexis Petersen, wat onlangs in David Kramer se Langarm te sien was, vertolk die hoofrol, en Cindy-Ann Abrahams dié van die gruwelike seeheks. Matthew Baldwin is die prins, en Meyer, wat al die liedjies geskryf het, is ook as Koning Neptunus te sien.
“Ons probeer jongmense aan teater van gehalte blootstel,” sê Fred. “As jy kyk wat deesdae op televisie is – geweld, bomenslike dinge – het ’n klassieke feëverhaal eintlik ’n groot gehoor.
“The Little Mermaid is ’n storie oor wat mense bereid is om op te offer – en dit spreek tot ons almal.”
< The Little Mermaid word tot 7 Julie van Dinsdag tot Sondag om 11:00, 12:30 en 14:00 in die Canal Walk-winkelsentrum in Kaapstad uitgevoer. Kaartjies kos R100 en kan by Computicket of in die winkelsentrum bespreek word.
Meer oor: Musiekspel | Marcel Meyer | Fred Abrahamse | The Little Mermaid | Canal Walk
’n ‘Macbeth’ met moderne aanslag
Shakespeare vir alle tye
Tennessee Williams se ‘One Arm’ vir verhoog verwerk
Snert oor oudpres. Mandela versprei, sê kleinseun
Nuwe baas by staat se kernfirma aangestel